Για να γίνει κατανοητή η διαδικασία και η σημασία της κατασκευής μιας ιστοσελίδας, πρέπει πρώτα να έχετε στη διάθεσή σας έναν έγκυρο και ξεκάθαρο ορισμό του όρου ιστοσελίδα. Μια ιστοσελίδα, γνωστή και ως ιστότοπος ή με την αγγλική λέξη website ή σκέτο site, είναι το σύνολο του οργανωμένου σε έναν χ αριθμό ηλεκτρονικών σελίδων περιεχομένου που έχει ένα συγκεκριμένο θέμα και σκοπό. Η πώληση προϊόντων ή/και υπηρεσιών, η ειδησεογραφική ενημέρωση ποικίλης θεματολογίας, τα ηλεκτρονικά βιογραφικά επαγγελματιών και η έκθεση προσωπικών απόψεων και εμπειριών είναι μερικοί βασικοί λόγοι που κάνουν πολλούς ανθρώπους, είτε επιχειρηματίες είτε ιδιώτες, να φτιάξουν έναν δικό τους χώρο στο ίντερνετ.
Με βάση τα παραπάνω, η κατασκευή ιστοσελίδων είναι η δημιουργία και ο σχεδιασμός των σελίδων μέσα στις οποίες εκθέτονται κυρίως γραφικά, κείμενα και εικόνες που προβάλλουν και εξυπηρετούν τον σκοπό της κάθε επιχείρησης ή κάθε ατόμου. Η κατασκευή ιστοσελίδων όμως δεν είναι μόνο αυτό. Πρωταρχικό κομμάτι της είναι η καταχώρηση του ιστοτόπου σε έναν server, δηλαδή σε ένα λογισμικό στο οποίο έχουν πρόσβαση οι υπολογιστές και τα κινητά που είναι συνδεδεμένα στο διαδίκτυο και τους επιτρέπει να βλέπουν και να αλληλεπιδρούν με την ιστοσελίδα, αλλά και η κατοχύρωση ενός μοναδικού ονόματος για το site.